તમને યાદ છે? – મેં કહ્યું હતું કે, હું ખૂબ ગભરાયેલો હતો અને હજી છું અને હવે નીરવ શાંતિ અને રાતના ભયાનક અંધારામાં ધબકારાના આ વિચિત્ર અવાજે મારા અસહ્ય ગુસ્સાને બેકાબૂ બનાવી દીધો, તેમ છતાં થોડી મિનિટો હજી પણ મેં મારી જાતને રોકી રાખી. કોઈ અવાજ વગર હું એમ જ ઊભો રહ્યો. ધબકારાનો અવાજ મોટો ને મોટો જ થતો ગયો. બે ઘડી તો મને લાગ્યું કે વૃદ્ધનું હૃદય હમણાં ફાટી જશો. આ સાથે મારા મનમાં એક નવી જ ચિંતા પેસી ગઈ, “કોઈ પડોશી આ અવાજ સાંભળી લેશે તો!”